[pic] |kunsill lokali taL-Imqabba 29, triq il-parroċċa, l-imqabba mqb 1512 e-mail: mqabba.lc@gov.mt website: www.mqabba.gov.mt / www.lc.gov.mt | | Minuti tal-laqgħa numru tnejn (2) tal-Kunsill Lokali tal-Imqabba (KLM) li nżammet nhar it-30 ta' Lulju 2019 fil-Bini Amministrattiv tal-Kunsill fis- 6.00pm. PREŻENTI: Omar Farrugia Sindku Grace Marie Zerafa Viċi Sindku Owen Sciberras Kunsillier Henry Zaffarese Kunsillier Jonathan Dingli Kunsillier Nathan Aquilina Ambaxxatur taż-Żgħażagħ Anthony Bonello Deputat Segretarju Ezekuttiv Talba Is-Sindku ippresjeda l-laqgħa u qal it-talba. Kunsiderazzjoni u approvazzjoni tal-minuti tat-tieni laqgħa Is-Sindku u l-Viċi Sindku kellhom diversi emendi għall-minuti tas-seduta numru 1. Dawn kienu approvati u ffirmati wara li kienu mittieħda bħala moqrija u approvati unanimament. Il-proponent kien is-Sindku u s-Sekondant kienet il-Viċi Sindku. Rapport Finanzjaru tal-ewwel kwart 2019 Kien ippreżentat ir-Rapport Finanzjarju għall-ewwel kwart. Dan kien approvat b'mod unanimu wara li kien propost mill-Viċi Sindku u ssekondat mis-Sindku. Evalwazzjoni tal-laqgħa li kellu l-KLM mal-Ministru tal-Ġustizzja, Kultura u Gvern Lokali Kien hemm diskussjoni dwar il-laqgħa mal-Ministru tal-Ġustizzja, Kultura u Gvern Lokali. Id-Deputat Segretarju Eżekuttiv ippreżenta l-minuti ta' din il-laqgħa mal-agenda. Hawn tqajjmet waħda mit-temi imsemmijin fil-laqgħa. Filwaqt li dak in-nhar il-KLM kien insista dwar it-tul tal-proċess biex ikun approvat l-applikant magħżul għal Segretarju Eżekuttiv, is-Sur Jordy Brincat, propju ftit wara, dan irtira l-kandidatura tiegħu. Il-KLM hu tal-fehma illi jieħu direzzjoni mid-dipartiment dwar jekk nistgħux inwaqqfu dan il-proċess, u noħorgu sejħa oħra peress li t-tielet kandidat diġa' ġie ingaġġat f'post ieħor. Tema oħra li tqanqlet fid-diskussjoni kienet dwar il-bini tal-kunsill. Is- Sindku qal illi hu talab lil perit u dan qal li l-ħsarat mhumiex ftit u se jibgħatilna condition report. Intant is-Sindku qal illi ġie fuqna Supritendent u pulizija biex jaraw il-post u huwa esprima t-tħassib tiegħu fuq il-binja tal-Kunsill. Grace Marie Zerafa qalet illi tajjeb li nitkellmu ma' Dr Byron Camilleri biex jagħtina parir jekk għandniex nidħlu għall-ispejjeż tal- ħsarat. Evalwazzjoni tal-laqgħa mas-Segretarju Parlamentari għar-Riformi, Ċittadinanza u Simplifikazzjoni tal-Proċessi Amministrattivi Kien hemm diskussjoni dwar il-laqgħa mas-Segretarju Parlamentari għar- Riformi, Ċittadinanza u Simplifikazzjoni tal-Proċessi Amministrattivi. Id- Deputat Segretarju Eżekuttiv ippreżenta l-minuti ta' din il-laqgħa mal- Agenda. Issemmew it-temi tat-traffikar tal-bnedmin u l-inizjattiva li propju wara din il-laqgħa se tinxtgħel il-Kappella tad-Duluri bil-kulur blu fil-preżenza tal-Onor Julia Farrugia Portelli, kif ukoll it-tema tal- inizjattiva Achievers' Event. Skema dwar Restawr ta' Postijiet u Monumenti Storiċi SPI/SCI/12/2019 – l-għażla tas-sit; deadline 30.8.19 Grace Marie Zerafa pproponiet illi għandna napplikaw fuq it-Torri tal-Wilġa għaliex dan jekk mhux se nieħdu ħsiebu bħala Gvern se nkunu qed nitilfuh maż-żmien. Is-Sindku ppropona l-kappella ta' Santa Katerina filwaqt illi Henry Zaffarese ippropona l-Kappella taċ-ċimiterju. Ġie deċiż illi l-KLM jipproponi dawn is-siti f'din il-preferenza: It-Torri tal-Wilġa, il-Kappella ta' Sta Katerina u l-Kappella taċ-Ċimiterju. Espressjoni ta' nteress SPI.SCI.13.2019 – Clean Up The World 2019 – deadline 26.7.19 Din l-applikazzjoni kienet intbgħatet sal-laqgħa tal-Kunsill biex inkunu qed nonoraw id-deadline tas-26 ta' Lulju. Kienu diversi siti magħżula u proposti lid-Dipartiment tal-Gvern Lokali. Is-Sindku ta rendikont dwar il- ħidma ntiża li ssir f'Settembru 2019 mill-voluntieri fi Triq tas-Sejba, Sqaq Buħar u Triq iż-Żurrieq. Skema Finanzjarja – Żvilupp ta' Libreriji Lokali/Reġjonali f'Ċentri tal-Komunita' – deadline 29/7/19 Il-KLM ħa l-parir ta' eks librar reġjonali u applika sad-data tal-għeluq biex il-librerija lokali sservi ta' attivita' għal realta' virtwali fejn kull min jidħol għaliha se jkollu impressjonijiet virtwali b'rabta storika u ġeografika. Ħatra ta' Tender EPPS uploader, opening staff u evaluating committee tal-Offerta Publika tal-Green Infrastructure (tisbiħ u tħawwil ta' siġar fis-Central Strip tal-By-Pass) Applikazzjoni tal-GAL Xlokk Dwar dan il-proġett is-Sindku u d-Deputat Segretarju Eżekuttiv kellhom laqgħa mal-GAL Xlokk u mal-Perit ta' Infrastruttura Malta propju f'dan l- uffiċċju xi jiem ilu. Filwaqt li l-parir tal-GAL Xlokk kien li jerġa' joħroġ it-tender malajr kemm jista' jkun, il-Perit Vassallo ta' Infrastruttura Malta qal illi ħadd mhu ser jerġa' jitfa' l-offerta għaliex min iforni s-siġar ma jagħmilx xogħol infrastrutturali fuq il-konok (Central Strip). Għaldaqstant is-Sindku staqsa jekk humiex lesti li jinkludu dan fil-proġett tal-by-pass li issa qabad ir-ritmu ġmielu. Ir- risposta kienet fl-affermattiv. Għaldaqstant ser inġibu konferma bil-miktub ta' dan kollu u ninfurmaw lill-Perit biex jirranġa' d-dokument tal-offerti biex fih ikun hemm l-irrigazzjoni u s-siġar biss. Se nkunu qed nitolbu estenzjoni tal-proġett lill-GAL Xlokk fit-tul. Jonathan Dingli daħal għal-laqgħa fis-7.05pm. Applikazzjoni tal-GAL Xlokk dwar Miżura 1 Local Development Strategy – Restawr ta' Assi Artistiċi u Kulturali; għażla tas-sit u stima - deadline 8.8.19 Dwar din l-applikazzjoni Henry Zaffarese ta suġġeriment illi jkunu restawrati l-ħaġar fiċ-ċimiterju. Id-DSE qal illi kien hemm persuna li kienet talbet lill-KLM fil-passat biex tirrestawra n-niċċa tad-Duluri li għandha mad-dar tagħha fi Triq il-Lanġasa. Intqal ukoll illi b'Eur10,000 ma nistgħux nagħmlu wisq għax dan ix-xogħol jiswa' ħafna flus. Għaldaqstant il- kunsillier Henry Zaffarese se jkun qed jieħu diversi ritratti ta' statwi sabiex jgħaddihom lill-kunsillieri kollha ħalli jiġi deċiż fuq liema se tkun qed tintefa' l-applikazzjoni. Reklam (Għamara tat-Toroq) ma' U Shape Barrier 'Dos Avos Bar' fil- Pjazza tal-Knisja. Il-KLM se jkun qed jirrevedi l-Bye-Law tar-reklamar tal-għamara tat-toroq peress li jħoss illi l-ammonti ma jirriflettux verament il-prezzijiet fis- suq. Intant lis-sid tad-Dos Avos Bar mhux se nkunu qed neskludu li jingħata reklam fil-Pjazza tal-Knisja kantuniera ma Triq San Bażilju. Il-KLM se jkun qed jinfurmaħ b'din id-deċiżjoni. Kienet approvata l-Payment Approval Sheet numru 564 minbarra items 55 sa 61. Punti oħra: A Dwar il-ftuħ tal-librerija l-kunsillier Owen Sciberras se jagħmel żjara fil-librerija nhar l-1.8.19 filgħodu. Se nipproponu l-ħinijiet li nixtiequ li l-librara tibda' tagħti s-servizz tagħha, dawk ta' 8 siegħat, 4 darbiet fil-ġimgħa, sagħtejn kull darba it-Tnejn mill- 4.00pm – 6.00pm, l-Erbgħa mill-10.00am sa nofsinhar, il-Ħamis mid- 9.00am – 11.00am u s-Sibt mill-4.00pm -6.00pm. Se nkunu qed ngħaddu din il-komunika lill-Malta Libraries. B Grace Marie Zerafa talbet lill-Kunsill dawn li ġejjin: • li jinxtraw doggy bins għall-Isqaq ta' viċin iċ-ċimiterju. • il-minuti għandhom ikunu uploaded fil-website fil-ħin hekk kif titlob il-memo għaliex jidher li sal-aħħar ta' Frar hemm uploaded. • sabiex it-tabella tal-klieb f'Misraħ Missjoni ż-Żgħira tiġi mibdula. • Sabiex terġa' ssir iz-zebra crossing bħalma kien hemm qabel ma nqalgħet Triq Karmenu Ciantar faċċata tal-ħanut tal-merċa. Is- Sindku semma' wkoll l-unloading bay li kien hemm quddiem il- ħanut taż-żebgħa. • tinżabar iż-żebbuġa tal-Pjazza tal-Knisja u fl-istess waqt is- Sindku semma' dik tas-Central strip quddiem il-ġibjun u dawk tal- għalqa faċċata tal-gym. • sabiex issir żjara ta' korteżija lill-ET il-President ta' Malta. • Semmiet illi ġiet avviċinata mis-Sur Ray Decelis illi huwa nteressat li jgħin lill-KLM b'mod volontarju. Issuġġeriet li nistgħu ninkarigawh li flimkien ma' Josef Farrugia jibdew iduru files antiki u filwaqt li jintremew dawk li ġew preskritti u oħrajn bla użu, jiġu skenjati dawk kollha li se jinżammu. Suġġeriment ieħor kien li naħtruh fuq il-board tal-evalwazzjoni tan-nomini għal Ġieħ l-Imqabba. Iż-żewġ proposti ġew milqugħa b'mod unanimu. Id-DSE se jkun qed jagħmel kuntatt mas-Sur Ray Decelis. • Kien innutat illi hemm diversi pagamenti li kienu għadhom ma sarux minn wara l-laqgħa preċedenti minħabba backlog tax-xogħol. C Is-Sindku ressaq dawn il-proposti: • Inġibu stima ta' Computer li jkun jiflaħ għall-iskenjar tad- dokumenti għaliex il-hard disks tal-computers kollha li għandna huma żgħar wisq għal dan ix-xogħol. • Ġie deċiż illi ninvestu f'photocopier bil-kulur. • Tkellem dwar il-clerk il-ġdid biex il-KLM jibqa' għaddej b'mod effiċjenti. Hawn intqal illi hemm proċess biex tinħareġ sejħa. • Semma' l-periklu li qed ikun hemm bit-trakkijiet ipparkjati fil-by-pass għaliex jostakolaw il-vista. • Il-kuntratt tal-knis tat-toroq għadu mhux iffirmat għaliex kien datat minn meta ġejna ppreżentati bil-garanzija bankarja. Id-DSE qal illi data hekk trid tkun biex tirrifletti l-garanzija bankarja. Għalhekk il-KLM qabel illi x-xogħol li sar qabel ikun ikkunsidrat b'direct order. • Ix-xogħol tat-tarmak minn Infrastruttura Malta fil-by-pass kien imsemmi minħabba xi diffikultajiet li hemm mar- residenti li qed jaħsbu li se jidħlilhom l-ilma tax-xita fil-basements. Is-Sindku qal illi dawn it-talbiet iridu jitwasslu lill-IM. • Il-ħaddiema tal-RSS iridu jmorru tal-inqas darba fil-ġimgħa jagħtu kinsa l-Isptar il-Qadim minħabba l-ħmieġ speċjalment fil-btieħi. • Se nkellmu lill-ħaddiema tad-Dipartiment tal-Indafa Pubblika sabiex possibilment fil-Festa ta' Santa Marija jkun jista' jipprovdina b'litter bins addizzjonali fil-by- pass. D Owen Sciberras semma' l-problema ta' traffiku b'vetturi goffi fi Triq Valletta. Il-problemi ippersistew u residenti għadhom jilmentaw min- nuqqas ta' nfurzar. Issemma' l-bżonn ta' maniġġjar tat-traffiku aktar sostenibbli f'din it-triq in vista tat-trakkijiet li deħlin fil-barrieri fl- inħawi tat-Torri. Il-KLM se jkun qed jagħmel follow up tal-e-mails tal-eks Sindku fejn kienet talbet għal aktar infurzar mill-Pulizija u Transport Malta. E Jonathan Dingli ppropona illi titpoġġija zebra crossing fi Triq tas- Sejba fil-parti residenzjali peress li l-bus shelter jinsab fuq in-naħa tal- għelieqi. Il-Viċi Sindku qalet illi dwar dan konna diġa' qegħdin f'diskussjoni ma' Transport Malta, iżda huma kienu insistew illi l-post propost mhux tajjeb u kienu qalulna biex issir bankina. Hija qalet illi għandna nitolbu laqgħa magħhom fuq il-post u nitolbuhom jiggwidawna kif l- aħjar li għandha ssir sabiex nevitaw il-bankina peress li kien hemm oġġezzjoni mir-residenti. F Skema finanzjarja ta' Tagħlim tul il-Ħajja – il-kunsill se jimla' l- applikazzjoni. Tmiem u qbil fuq data u ħin għal seduta oħra. Il-laqgħa ntemmet fit-20.05 u se ssir dik li ġejja nhar id-19.8.19 fis- 6.00pm Magħmula minn Anthony Bonello u approvati llum 19.8.19 minn Omar Farrugia Deputat Segretarju Eżekuttiv Sindku